Pastovis (ežeras)

Pastovis – ežeras rytų Lietuvoje, Molėtų rajone, Molėtų miesto šiaurrrytinėje dalyje, Šventosios baseine. Ežeras puslankio pavidalo, galais, nukreiptais į pietus, telkšo ledyninėje rinoje. Ilgis 1,46 km, plotis iki 0,21 km. Altitudė 145,7 m. Giliausia ežero vieta (6,5 m) yra pietvakariniame gale. Krantai statūs, aukšti, daugiausia apaugę medžiais. Pro Pastovį iš rytų į vakarus teka Šventosios intakas Siesartis.

Ežero pakrantės yra mėgiama molėtiškių poilsio vieta: aplink ežerą yra įrengtas pėsčiųjų rekreacinis takas, yra 5 paplūdimiai, vakarinėje pakrantėje įkurtas Molėtų skulptūrų parkas, kuriame vyksta renginiai. Pėsčiųjų rekreaciniame take yra įrengti treniruokliai, poilsiavietė. Rytinėje ežero dalyje yra vandens pramogų parkas. Per Pastovį įrengtas tiltas.

Rytinėje ežero pakrantėje įsikūręs Kanapelkos kaimas. Vakarine pakrante eina plentas , šiaurine – plentas .

Ežerėvardis Pãstovis kildinamas nuo žodžių pastovis („sustojimo, poilsio vieta“), postovis („nejudėjimas, vieta, kur vanduo lėtai teka“).

 Šaltiniai 

Kategorija:Molėtų rajono ežerai